Ծնվել է Կոստանդնուպոլսից Վառնա գնացող նավում: Նախնական կրթությունն ստացել է նախ Վառնայի Ճիերճյան, հետո՝ ազգային և ապա կաթոլիկ վարդապետների ղեկավարած վարժարաններում: Առաջին համաշխարհային պատերազմի ժամանակ եղբոր հետ մեկնել է Ռումինիա: Այնուհետև սկսել է թափառական կյանքը՝ Բուխարեստից Կալաս, Օդեսա, Ռոստով, Նովոռոսիյսկ: Այնուհետև ոտքով անցել է Ռումինիան, Վառնայում գտել ծնողներին: Հետագայում տեղափոխվել է Կ.Պոլիս, որտեղ 1922թ. ավարտել է Կեդրոնական վարժարանը: Աշակերտել է Հակոբ Օշականին և Վահան Թեքեյանին: Ապա կրկին մեկնել է Բուլղարիա, այնտեղից էլ` Ռումինիա, իսկ 1926թ. հաստատվել է Փարիզում: Առաջին բանաստեղծությունների հատորը՝ «Անջրպետի մը գրաւումը» (1927թ.), բաղկացած 21 բանաստեղծություններից, լույս է տեսել Փարիզում, որին հաջորդել է «14 քերթուած»-ը (1933թ.), «Տեղատուութիւն և մակընթացութիւն» (1939թ.), «Միջնաբերդ» (1946թ.) և «Միջերկրական» (1971թ.) բանաստեղծությունների հատորը: 1934թ. հեղինակել է «Իշխանուհին» վիպակը: Մահացել է Փարիզում: